 Akanu-Ibiam Airport EnugwuMmechi e mechiri otu ọdọ ụgbọelu eji aga mba ụwa dị nọwụwa anyanwụ bụ ọdọ ogbuelu Akanụ Ibiam dị nEnugwu a bụghịzi akụkọ eji nwayọ ekwu.Ihe gọọmentị etiti kwuru na ọ bụ kpatara mmechi a bụ ka ha nwee ike rụọ ya ọrụ ka njem ndị mmadụ na-adị mfe.A ga-emechi ọdụ ụgbọelu Enugwu nỌgọst 24A ga-ewepụ International na Akanu Ibiam Airport?Mmechi a abụrụla ihe oke echiche nye ndị njem ebe ọdọụgbọelu ndị ọzọ ha nwereike iji dị ezigbo anya dịka nke Owerri, Port Harcourt na Asaba.Gụnyekwara na okporo ụzọ e si aga ebe ndị a adịchaghị mma nakwa ndị omekaome juru nụzọ.Nime akụkọ a BBC Igbo nyere ntuziaka etu onye njem si nEnugwu ga-esi aga nọdọ ụgbọelu ndị ọzọ ahụ.Nke bụ onye si ọdọ ugbọelu ndi ọzọ na Naịjirịa aga Igbo o mara nke ga-akarị ya mfe.Ngwa, lezia ka o si kwụrụ:A ka na-arụ ọrụ nọdọ ụgbọelu nke EnugwuỌdọụgbọelu Sam Mbakwe dị nOwerri:Onye ọbụla si ọdọụgbọelu Sam Mbakwe na-aga Enugwu ma ọ bụ si Enugwu na-aga ọdọ ụgbọelu a ga-agba okporoụzọ ndị gụnyere;Enugwu - Okigwe - Owerri: Okporoụzọ a dị kilomita 145, ọ ga-ewe ihe dịka awa abụọ na nkeji iri ise na ise 2h 55min.Enugwu - Okigwe - Orlu - Owerri: Okporoụzọ a dị kilomita 167, ọ ga-ewe ihe dịka awa abụọ nkeji iri ise na asaa 2h 57min.Enugwu - Okigwe - Umuahia - Umuịkaa - Owerri: Okporoụzọ a dị kilomita 202, ọ ga-ewe awa atọ na nkeji iri abụọ 3h 20min.Ọdọụgbọelu Port Harcourt:Ọdọ ụgbọelu a bụ nke esikwa mba ofesi efelata maọbụ fegaa.Onye ọbụla si ọdọụgbọelu Port Harcourt na-aga Enugwu ma ọ bụ si Enugwu na-aga ọdọ ụgbọelu Port Harcourt ga-agba okporoụzọ ndị gụnyere;Enugwu - Okigwe - Owerri - Umuechem - Port Harcourt: Nke a dị kilomita 238, ọ ga-ewe awa anọ na nkeji iri ise 4h 50min.Enugwu - Okigwe - Owerri - Umuakpụ - Port Harcourt: Ọ dị kilomita 237, ọ ga-ewe awa anọ na nkeji iri na anọ 4h 14min.Enugwu - Okigwe - Umuahia - Okpuala - Chokocho - Port Harcourt: Ọ dị kilomita 239, ọ ga-ewe awa anọ na nkeji abụọ 4h 2min.Ọdọụgbọelu Asaba dị na Delta Steeti:Onye ọbụla si ọdọụgbọelu Asaba na-aga Enugwu ma ọ bụ si Enugwu na-aga ọdọụgbọelu Asa ga-agba okporoụzọ ndị gụnyere;Enugwu - Abia - Awka - Onitsha - Asaba: Ọ dị kilomita 129, ọ ga-ewe awa abụọ na nkeji iri ise na abụọ 2h 52min.Enugwu - Abia - Awka - Ogidi - Onitsha - Asaba: Ọ dị kilomita 137, ọ ga-ewe awa atọ na nkeji ise 3h 5min.Enugwu - Agwu - Umuchu - Nnewi - Onitsha - Asaba: Ọ dị kilomita 183, ọ ga-ewe awa atọ na nkeji iri atọ na otu 3h 31min.Kedụ ka ọnọdụ nchekwa okporo ụzọ ndị dị?Na nso nso ọtụtụ okporoụzọ ndị dị nọwụwa anyanwụ nwere nsogbu nchekwa nihi oke ohi na ntọrị ndị mmadu  site naka ndị omekaome.Nke a mere ndị mmadụ na-achị obi ha naka oge ọbụla ha na-agba nụzọ ndị a ka ọfọdụzie ugbu e mechiri ọdọụgbọelu Akanu Ibiam dị nEnugwu.Ndị njem echeela Air Peace ọkpọ nEnuguMana gọvanọ Enugwu Steeti bụ Ifeanyi Ugwuanyi na ogbo ya nke Ebonyi Steeti bụ David Umahi ekwela nkwa ihiwe nchekwa nye njem si na Steeti dị iche iche.Nokpro ụzọ dị gasi nEnugwu, gọọmentị na-asụmị ọhịa iji gbochie ebe ndị omekome na-anọ.Notu aka ahụ, e hiwela ogige ndịagha ruru anọ nokporoụzọ si Enugwu gawa Okigwe nakwa ndị uweojii nokporoụzọ ndị ọzọ.Dịka ọ dị ugbua amabeghi mgbe a ga-arụcha ọrụ nọdọụgbọelu Akanu Ibiam nke Enugwu.Etụ ị ga-esi hazie njem gịNyocha njem gị, mata ọdọ ụgbọelu nke ga-akara gị mma, ijee mata ụgbọelu nke na-aga ebe ahu, kwụọ ụgbọ noge were malite.Mana, matakwa na onweghi ụzọ ọbụla esi aga ihe dịka Enugwu na Ebonyi site ọdọ ụgbọelu ndị a dị ka o siri kwesi.Ije ọma 